Source: http://www.minzp.sk/sekcie/temy-oblasti/ochrana-prirody-krajiny/informacie-zacatych-spravnych-konaniach/krajsky-urad-zivotneho-prostredia-trencin/obvodny-urad-trencin/ou-tn-oszp1-2017-012878-2-du.html
Timestamp: 2018-06-24 11:09:43+00:00
Document Index: 6223336

Matched Legal Cases: ['§1', '§ 4', '§83', '§7', '§19', '§32', '§82', '§82']

OU-TN-OSZP1-2017/012878-2/Ďu - Ministerstvo životného prostredia Slovenskej republiky
OU-TN-OSZP1-2017/012878-2/Ďu
Menu > Témy a oblasti > Ochrana prírody a krajiny > Informácie o začatých správnych konaniach > Kraj Trenčín > Okresný úrad Trenčín > OU-TN-OSZP1-2017/012878-2/Ďu
Oznámenie o začatí správneho konania vo veci žiadosti Greenwood Investments s.r.o. o súhlas orgánu ochrany prírody na výsadbu a pestovanie nepôvodného druhu rastliny v k.ú. Dežerice + výzva na zaplatenie správneho poplatku + výzva na doplnenie podania + vyžiadanie odborného stanoviska od ŠOP SR.
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja (ďalej len „orgán ochrany prírody“) oznamuje, že dňa 27.3. 2017 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a § 4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov, na základe žiadosti spoločnosti Greenwood Investments s.r.o., so sídlom: Kuzmányho 29, 040 01 Košice, IČO: 50755676, (ďalej len „žiadateľ“) z 8.3. 2017. Žiadosť bola pôvodne doručená 10.3. 2017 omylom na Okresný úrad Trenčín, pozemkový a lesný odbor a ten ju listom OU-TN-PLO-2017/011169-002 zo 14.3. 2017 omylom odstúpil na Okresný úrad Bánovce nad Bebravou, odbor starostlivosti o životné prostredie, ktorý ju z dôvodu vecnej príslušnosti podľa §83 ods.2 zákona č. 543/2002 Z.z. o ochrane prírody a krajiny v znení neskorších predpisov (ďalej len „zákona o ochrane prírody a krajiny“) listom zn. OU-BN-OSZP-2017/002193-002 z 22.3. 2017 postúpil vecne a miestne príslušnému orgánu ochrany prírody. Príslušný orgán ochrany prírody žiadosť obdržal až dňa 27.3. 2017.
Predmetom konania je žiadosť o vydanie súhlasu podľa §7b ods. 1 zákona o ochrane prírody a krajiny na výsadbu a pestovanie nepôvodného druhu rastliny mimo zastavaného územia obce. Navrhovaná je výsadba a pestovanie rastliny rodu Paulownia na pozemku KN-E parc. č. 2102 v katastrálnom území Dežerice, v území s prvým stupňom ochrany prírody. Výmera pozemku je 51.377 m2, druh pozemku je orná pôda.
Orgán ochrany prírody ďalej vyzýva žiadateľa v lehote do 15 dní od doručenia tejto výzvy na odstránenie nedostatkov podania podľa §19 ods.3, §32 ods.1 a 3 zákona č. 71/1967 Zb. o správnom konaní v znení neskorších predpisov (ďalej len „ správny poriadok“) a podľa §82 ods.5 zákona o ochrane prírody a krajiny. V uvedenej lehote je potrebné žiadosť doplniť o tieto informácie:
1) Ktorý presný druh rastliny sa jedná (napr. Paulownia tomentosa – Pavlónia plstnatá, alebo iný druh).
2) Aký je účel pestovania (napr. energetické účely a iné).
3) Aká je predpokladaná doba 1 pestovateľského cyklu v rokoch.
Uvedené informácie potrebuje orgán ochrany prírody z dôvodu posúdenia, či sa rastliny/dreviny dostanú do veku plodnosti, keď by sa mohli ich semená rozširovať samovoľne po okolí. Poučenie: Pokiaľ nebudú nedostatky podania odstránené v stanovenej lehote podľa výzvy, orgán ochrany prírody správne konanie zastaví podľa §82 ods.9 písm. c) zákona o ochrane prírody a krajiny.
Orgán ochrany prírody týmto ďalej žiada Štátnu ochranu prírody SR – Správu chránenej krajinnej oblasti Ponitrie o vypracovanie odborného stanoviska k predmetu konania a o jeho doručenie orgánu ochrany prírody najneskôr do 18.4. 2017.
1. Greenwood Investments s.r.o., Kuzmányho 29, 040 01 Košice
2. ŠOP SR, Správa CHKO Ponitrie, Samova 3, 949 01 Nitra
3. Okresný úrad Bánovce nad Bebravou, odbor starostlivosti o životné prostredie, Nám. Ľ. Štúra 7/7, 957 01 Bánovce nad Bebravou